**Bar Refaeli** (**בר רפאלי**, s. 4. kesäkuuta 1985) on israelilainen malli ja näyttelijä, joka tunnetaan parhaiten mallintöistään ja suhteestaan näyttelijä Leonardo DiCaprioon. Refaeli oli vuoden 2009 *Sports Illustrated* -lehden uimapukunumeron kansikuvamalli.

Nuoruus
-------

Bar Refaeli syntyi vuonna 1985 juutalaisperheeseen Hod HaSharonissa, Israelissa. Hänen vanhempansa Rafael ja Tzipi omistavat hevostilan. Barin äiti oli 1970-luvulla menestyksekäs malli. Refaelilla on kolme veljeä. Mallin uransa hän aloitti kahdeksan kuukauden ikäisenä mainoksissa. Refaeli käytti nuoruudessaan hammasrautoja, minkä vuoksi hänen mallinuransa keskeytyi aina 15-vuotiaaksi saakka, jolloin hän palasi mallintöihin Irene Marie Models -mallitoimistoon.

Bar Refaeli Cannesin elokuvajuhlilla vuonna 2008.

Ura
---

### Malliura

Bar Refaeli vuonna 2003 ollessaan 18-vuotias.
Refaeli aloitti uransa mallina mainoksissa jo kahdeksan kuukauden ikäisenä. 15-vuotiaana Refaeli oli työskennellyt jo *Castro*n ja *Pilpel*in vaatemerkeille. Vuosina 2000 ja 2001 Refaeli voitti Vuoden malli -tittelin kauneuskilpailussa. Hänet valittiin myös *Renuar*in malliksi ja hän esiintyikin vuosien 2002 ja 2003 katalogeissa.

Refaeli on esiintynyt *ELLEn*, *Maximin* ja GQ*:n* artikkeleissa. Vuonna 2007 Refaeli debytoi Sports Illustratedin uimapukunumerossa ollen ensimmäinen israelilaismalli, joka esiintyy kyseisessä lehdessä. Vuonna 2009 Refaeli oli saman lehden uimapukunumeron kansikuvamalli.  Kuvauksissa otettu kuva bikiniasuisesta Refaelista maalattiin Boeing 737:n kylkeen mainostemppuna Southwest Airlines -lentoyhtiölle. Saman vuoden lokakuussa Refaeli esiintyi Tel Avivin kampanjassa yläosattomissa, mikä herätti kohua Haredi-ryhmissä. Lopulta mainostaulut, joissa Refaeli esiintyi, poistettiin.

Refaeli on työskennellyt Luisa Cerano -brändin mainospuhujana, Subarun, Accessorizen, Besnin, Marco Picegon ja Rampagen mallina. Vuonna 2008 Refaelista tuli vaateliike Hurleyn ja Diddy-tuoksun "I Am King" mainoskasvo. Vuonna 2009 Refaeli valittiin Garnierin kansainväliseksi mainospuhujaksi ja hänet lisättiin Morellaton kauden 2009—2010 kellojen ja korujen mainoskampanjaan.

5. maaliskuuta 2009 Refaeli vastaanotti Women's World Awardin World Style -palkinnon "luonnollisen eleganssinsa, tyylitajunsa ja myötätuntonsa" ansiosta. Saman vuoden lokakuussa Refaeli juonsi ensimmäisen Fashionable Istanbul -muotitapahtuman lehdistötilaisuuden yhdessä Italiasta, Isosta-Britanniasta, Saksasta, Yhdysvalloista, Venäjältä ja Lähi-idästä kotoisin olevien muotitoimittajien kanssa. Hän esiintyi myös Fashionable Istanbulin mainoskampanjan keulakuvana.

### Elokuva- ja televisioura

Vuonna 2005 Refaeli näytteli israelilaisessa draamatelevisiosarjassa *Pick Up*. Lokakuussa 2008 hän oli juontamassa Bravon erikoisohjelmaa *Tommy Hilfiger Presents Ironic Iconic America*, joka perustuu George Loisin kirjaan *Ironic Iconic America*. Vuonna 2009 Refaeli palasi juontajan töihin, tällä kertaa MTV:n sarjaan *House of Style*.

Vuonna 2011 Refaeli näytteli yhdysvaltalais-israelilaisessa elokuvassa *Session*, jonka ohjasi israelilainen Haim Bouzaglo. Elokuva on psykologinen trilleri, joka kertoo manipuloivasta psykologista, jolle nuoresta potilaasta tulee pakkomielle.

25. tammikuuta 2019 ilmoitettiin, että Refaeli juontaa vuoden 2019 Eurovision laulukilpailun yhdessä Erez Talin, Assi Azarin ja Lucy Ayoubin kanssa. Refaeli ja Tal juonsivat kilpailua päälavalla, kun taas Azar ja Ayoub juonsivat kilpailua green roomissa.

Yksityiselämä
-------------

Refaelin ja näyttelijä Leonardo DiCaprion suhde kesti kuusi vuotta. He erosivat sen aikana useaan otteeseen ja palasivat jälleen yhteen, kunnes erosivat lopullisesti vuonna 2011.

Refaeli avioitui vuonna 2015 liikemies Adi Ezran kanssa ja parilla on kolme lasta: vuosina 2016 ja 2017 syntyneet tytöt ja vuonna 2020 syntynyt poika.

Refaeli tuomittiin israelilaisessa tuomioistuimessa syyskuussa 2020 veropetoksesta yhdeksäksi kuukaudeksi yhdyskuntapalveluun. Samalla tuomittiin 16 kuukaudeksi vankeuteen Refaelin Zipi-äiti. Häntä syytettiin Refaelin verotietojen vääristelystä, veronkierrosta ja avunannosta veropetokseen. He joutuvat lisäksi yhteisesti maksamaan takautuvasti miljoonien edestä veroja Israelille. He saivat myös 1,5 miljoonan dollarin eli reilun 1,2 miljoonan euron suuruisen sakon.

Lähteet
-------

1. ↑  DiCaprio, Refaeli bring paparazzi out in force to Hod Hasharon (Arkistoitu – Internet Archive)
2. ↑  The 'uncomfortable' role model
3. ↑  Pop Culture Q&A (Arkistoitu – Internet Archive)
4. ↑  AskMen.com - Bar Refaeli (Profile) (Arkistoitu – Internet Archive)
5. ↑  Supermodel Bar Refaeli - the first international Zionist celebrity
6. ↑  SI.com - Bar Refaeli (Arkistoitu – Internet Archive)
7. ↑  Markazi, Arash: For cover girl Bar Refaeli, life is about to change *FanNation*.  10.2.2009. Time Inc.. Viitattu 10.2.2009.
8. ↑  "Southwest Paints Swimsuit Model on Plane", *PopSci.com.au*, 2009-02-12. Luettu 2009-02-12.
9. ↑  Southwest's Sports Illustrated Plane Fox News Channel. Viitattu 2.5.2009.
10. ↑  FOXNews, "Southwest's Sports Illustrated Plane Featuring Bar Refaeli Is Offending Passengers"
11. ↑  The Jerusalem Post, "Fox removes racy Bar Refaeli billboards"
12. ↑  The Daily Telegraph, "Bar Refaeli racy Fox clothing billboard gets barred in Tel Aviv, amid fears of poisoning public"
13. ↑  Leonardo's girlfriend face of Accessorize | Fashion news | Marie Claire (Arkistoitu – Internet Archive)
14. ↑  « P. Diddy the Next James Bond ? » (Arkistoitu – Internet Archive), *peoplestar.co.uk*, 2008-12-07.
15. ↑  Bar Refaeli making her Canadian debut with Garnier Fructis Style
16. ↑   (Arkistoitu – Internet Archive)
17. ↑
18. ↑  Bravo for Tommy Hilfiger, Radical
19. ↑  *House of Style* main page on MTV.com
20. ↑
21. ↑  Zwart, Josianne: Bar Refaeli, Erez Tal, Assi Azar & Lucy Ayoub to host Eurovision 2019!  25.1.2019. eurovision.tv. Viitattu 28.1.2019. (englanniksi)
22. ↑  Luksuselämää elänyt huippumalli Bar Refaeli tuomittiin miljoonaluokan veropetoksesta – deittaili samaan aikaan Leonardo DiCapriota *Ilta-Sanomat*.  14.9.2020. Viitattu 14.9.2020.

Aiheesta muualla
----------------

* Kuvia tai muita tiedostoja aiheesta **Bar Refaeli** Wikimedia Commonsissa

* Bar Refaeli: kaikki profiilit (Arkistoitu – Internet Archive)
* 
* Bar Refaeli Internet Movie Databasessa. (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Israel

 |

 |